Estudi sobre els avenços en la implementació de l'estratègia forestal de la UE
L'objectiu d'aquest estudi és ajudar a construir una base de coneixement per a la revisió de l'estratègia forestal de la UE que va adoptar la Comissió Europea l'any 2013.
L'estratègia forestal de la UE aborda 8 àrees prioritàries que es van identificar com a especialment rellevants per a boscos i forests.
Aquestes àrees prioritàries són: suport a les comunitats rurals i urbanes; competitivitat i sostenibilitat del sector basades en els boscos i l'economia biològica; boscos i canvi climàtic; protecció dels boscos i subministrament de serveis ecosistèmics; informació sobre boscos i com estan canviant; innovació i productes de valor afegit en la silvicultura; coordinació i cooperació en temes forestals, i dimensió global dels boscos
L'informe avalua els processos físics i els impactes del canvi climàtic en els ecosistemes oceànics, costaners, polars i de muntanya.
També avalua les conseqüències per a les comunitats humanes i les opcions perquè les persones s'adaptin als canvis relacionats amb el clima per a un futur més sostenible.
Aquest nou informe contribuirà a importants aportacions científiques a la Conferència sobre Canvi Climàtic de Santiago de Xile (COP25) a finals d'aquest any
Units en la ciència: síntesi de l'informe sobre la darrera reunió d'alt nivell sobre ciència climàtica convocada pel Grup Assessor Científic de la Cimera d'Acció Climàtica de l'ONU 2019
Informe del grup de científics que assessora la Conferència de l'ONU sobre Acció Climàtica.
Una de les conclusions a què arriba aquest document és que els efectes de la crisi climàtica seran pitjors i més ràpids del que es preveia.
I assenyala que l'agricultura, la producció d'aliments i la desforestació són impulsors importants del canvi climàtic global
Polítiques ambientals i de canvi climàtic de la UE: estat de la qüestió, reptes actuals i futurs
Aquest estudi revisa l'estat de la qüestió de la legislació actual ambiental i climàtica de la UE i assenyala els reptes clau per als pròxims cinc anys.
Els reptes deriven dels plans llançats pel president electe, com ara un nou acord verd europeu, la finalització dels treballs iniciats en la legislatura anterior (per exemple, el Reglament sobre el marc de finançament sostenible i la finalització del marc financer plurianual), la revisió de la legislació prevista per al pròxim mandat i la necessitat d'acció quan els indicadors demostrin que no es poden assolir els objectius actuals de medi ambient de la UE
Acció climàtica i tendències de suport
L'informe es va elaborar a dos mesos vista de la Cimera sobre Canvi Climàtic del 23 de setembre a Nova York, com a contribució al coneixement sobre el canvi climàtic de l'ONU.
Enfoca els avenços assolits durant els darrers 25 anys des de la creació de la Convenció Marc de les Nacions Unides sobre el Canvi Climàtic (UNFCCC).
Això pot ajudar a augmentar les accions, ja que els governs es preparen per presentar la pròxima ronda de plans nacionals d'acció climàtica, coneguts com a contribucions determinades nacionalment, fins a l'any 2020
Desbloquejar la història del creixement inclusiu del segle XXI: accelerar l'acció climàtica amb urgència
La Comissió Global d'Economia i Clima, autora d'aquest informe, i el seu projecte insígnia La Nova Economia del Clima, es van crear per ajudar els governs, les empreses i la societat a prendre decisions més informades sobre com aconseguir la prosperitat i el desenvolupament econòmics, alhora que aborden també el canvi climàtic.
Aquest informe és un full de ruta sobre com podem accelerar les accions per a un creixement sostenible, eliminar la pobresa extrema i mitigar els efectes del canvi climàtic.
Recomanem llegir el capítol Aliments i ús de la terra, a les pàgines 89-114
Senyals 2019: terra i sòl a Europa: per què hem d'usar aquests elements vitals i recursos finits sosteniblement
Aquest document, amb una periodicitat anual, conté articles sobre temes d'interès per al debat sobre política ambiental i per al públic en general.
Enguany, el tema és l'ús de la terra i vol ser una crida a canviar urgentment la manera en què utilitzem i gestionem la terra i els recursos que proporciona.
L'informe forneix d'una visió progressiva dels impactes del mal ús dels sòls a Europa i al món i les claus per fer un ús sostenible d'aquest recurs
El subministrament sostenible d'aliments i els sistemes d'ús de la terra: el paper del comerç internacional
El 80% de la població mundial depèn de les importacions per satisfer les seves necessitats alimentàries i nutritives.
Aquest informe explora un conjunt de problemes bàsics relacionats amb el comerç que afecten el sistema alimentari i l'ús de la terra.
Explica com les polítiques comercials poden promoure sistemes alimentaris i un ús de la terra més saludables i sostenibles i recomana set opcions clau de la política comercial per promoure aquest objectiu.
El document destaca que cal condicionar l'ús de subvencions als seus impactes en la sostenibilitat i / o la salut juntament amb la implementació d'iniciatives per facilitar el comerç de fruites i verdures
Política pesquera de la UE: desenvolupaments recents i reptes futurs
Departament Temàtic de Polítiques Estructurals i de Cohesió, Direcció General de Polítiques Interiors.
L'objectiu d'aquest estudi és donar informació al Comitè per a la Pesca (PECH) del Parlament Europeu.
Examina els darrers desenvolupaments de la Política Pesquera Comuna en els àmbits de la gestió pesquera, l'Organització Comercial de Mercats (OCM) i la seva dimensió externa.
També discuteix els possibles reptes als quals pot enfrontar-se la política pesquera de la UE en un futur pròxim.
Aquesta investigació conté deu estudis de casos i presenta conclusions amb possibles solucions i recomanacions per fer front a alguns dels reptes del sector
Aquest anuari és important per conèixer l'estat de l'activitat i fomentar-ne el desenvolupament.
El públic objectiu de l'informe són les empreses i els professionals del sector, però també administracions públiques, legisladors, polítics, mitjans de comunicació, professionals liberals, estudiants i la societat en general.
Entre altres dades, el document destaca que l'ocupació en aqüicultura a Espanya l'any 2017 va ser de 6.301 UTA, si bé aquesta xifra va estar repartida entre 16.151 persones
Avaluació de l'impacte de la PAC actual sobre l'agricultura dels països en desenvolupament
Informe encarregat pel Comitè Europeu de les Regions.
Es tracta d'una avaluació de l'impacte de les subvencions actuals de la PAC sobre el preu dels aliments de la UE produïts i exportats als països en desenvolupament.
La investigació pretén contribuir al debat actual sobre com la proposta de reforma de la Política Agrària Comuna pot minimitzar-ne l'impacte sobre els països en desenvolupament de manera coherent amb els objectius de la cooperació al desenvolupament de la UE.
L'estudi se centra en els països en desenvolupament que fan front a problemes particulars d'inseguretat alimentària
Coneixement per a una Europa sostenible: una instantània des de l'Agència Europea del Medi Ambient
Breu informe destinat a proporcionar als parlamentaris i la Comissió Europea una selecció de visions clau sobre els reptes de la sostenibilitat mediambiental
Aplanant el camí per a una economia circular: introspeccions sobre l'estat i les potencialitats
Segons aquest darrer informe, les iniciatives en economia circular a Europa encara són a les beceroles.
També assenyala que el seguiment dels avenços en economia circular necessita més inversions.
L'objectiu d'aquest document és fer un balanç de les iniciatives per crear una economia circular que redueixi l'ús de recursos naturals i minimitzi les emissions i els residus nocius
Lectures recomanades de 8 d'octubre de 2019
Consell Català de la Producció Agrària Ecològica (CCPAE)